মামলার অভিযোগে উল্লেখ করা হয়েছে,২০১৫ সালে নেত্রকোণা সরকারি কলেজে পড়াশোনা করা কালীন সানির সাথে প্রেমের সম্পর্ক গড়ে ওঠে সামিউন্নাহার শানুর। এরই ধারাবাহিকতায় পারিবারিকভাবে তাদের বিয়ে হয়। বিয়ের পর থেকেই সানি বেকারত্ব দেখিয়ে বোন ন্যান্সি ও বোন জামাই জায়েদের সহায়তায় ও উস্কানিতে বিভিন্ন সময়ে শানুর পরিবারের কাছ থেকে মোটা অংকের টাকা দাবি করে। গত ২৬ আগস্ট রাতে শানুর পরিবারের কাছ থেকে ৫ লক্ষ টাকা যৌতুক এনে দেয়ার কথা। টাকা এনে দিতে অপারগতা প্রকাশ করলে, সে ক্ষিপ্ত হয়ে শিশুকন্যা সারাকে দুগ্ধ পান করানো অবস্থায় লাথি মেরে মেঝেতে ফেলে দেয়। এছাড়াও অমানসিক অত্যাচার নির্যাতনসহ মারধর করে এক পর্যায়ে গলা টিপে শ্বাসরুদ্ধ করে হত্যার চেষ্টা করে। এসময় স্ত্রী শানুর চিৎকারে পাশের ঘরে থাকা সানির বন্ধুরা তাকে উদ্ধার করে। ঘটনার পর শানুকে নেত্রকোণা আধুনিক সদর হাসপাতালে চিকিৎসা দেয়া হয়েছে।